**DĖL SMURTINIO ELGESIO KEITIMO PROGRAMOS TEIKĖJŲ ŠIAULIŲ MIESTO SAVIVALDYBĖS TERITORIJOS GYVENTOJAMS PASLAUGOS PIRKIMO SUTARTIS**

202 m. d. Nr.

Šiauliai

**Šiaulių miesto savivaldybė** (toliau – Savivaldybė), įstaigos kodas 188771865, adresas Vasario 16-osios g. 62, Šiauliai (toliau – Savivaldybė), kurios duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Savivaldybės administracijos direktoriaus Antano Bartulio, veikiančio pagal Šiaulių miesto savivaldybės vardu sudaromų sutarčių pasirašymo tvarkos aprašą, patvirtintą Šiaulių miesto savivaldybės tarybos 2023 m. rugsėjo 7 d. sprendimu Nr. T-381, vadinamas Pirkėju (toliau – Pirkėjas), ir **VšĮ Žmogiškųjų išteklių stebėsenos ir plėtros biuras**,atstovaujama direktorės Astos Jaseliūnienės, veikiančios pagal įstatus, vadinamas Paslaugos teikėju (toliau – Paslaugos teikėjas), toliau kartu šioje sutartyje vadinami „Šalimis“, o kiekviena atskirai – „Šalimi“, sudarė šią sutartį, toliau vadinamą „Sutartimi“ ir susitarė dėl išvardintų sąlygų.

**I SKYRIUS**

**SUTARTIES DALYKAS**

1. Sutarties dalykas – Smurtinio elgesio keitimo programos teikimas Šiaulių miesto savivaldybės teritorijos gyventojams (toliau - Paslauga) pagal Sutarties 1 priedą, kuris yra neatskiriama šios Sutarties dalis. Paslaugą sudaro ne daugiau kaip 8 akademinės valandos grupinių ir individualių konsultacijų vienam asmeniui.
2. Paslauga teikiama Šiaulių miesto savivaldybės teritorijoje gyvenantiems smurto artimoje aplinkoje pavojų keliantiems asmenims, savanoriškai dalyvaujantiems Smurtinio elgesio artimoje aplinkoje keitimo programoje.
3. Paslauga finansuojama Šiaulių miesto savivaldybės biudžeto lėšomis. Paslaugai teikti skiriamas finansavimas iš priemonės 10.01.01.10 „Didinti socialinių paslaugų prieinamumą“.
4. Paslaugos trukmė – po Sutarties įsigaliojimo, abiem šalims pasirašius, 12 mėnesių
5. Paslaugos teikimo vieta – Šiaulių miesto savivaldybės teritorija.
6. Planuojama, kad Programų, per vienerius metus bus suteikta apie 70 asmenų (apie 560 akademinių valandų).

**II SKYRIUS**

**SUTARTIES KAINA (KAINODAROS TAISYKLĖS) IR MOKĖJIMO UŽ PASLAUGĄ TVARKA**

1. Perkamos Paslaugos, nurodytos Sutarties 1 punkte, 1 akademinės valandos įkainis:
	1. grupinė konsultacija – 20,00 Eur be PVM;
	2. individuali konsultacija – 12,50 Eur be PVM.

 7.3. Sudaroma fiksuoto įkainio Sutartis. Paslaugos įkainis nustatomas visam Sutarties galiojimo laikotarpiui ir apima visas tiesiogines ir netiesiogines Paslaugos teikėjo išlaidas, susijusias su Sutarties įvykdymu. Į Paslaugos įkainį turi būti įskaityti visi mokesčiai ir visos Paslaugos teikėjo išlaidos, reikalingos tinkamam ir visiškam sutarties įvykdymui. Išlaidos, kurių Paslaugos teikėjas teikdamas pasiūlymą neįskaičiavo, nebus papildomai apmokamos. Visas išlaidas, susijusias su sutarties vykdymu, kurios nebus nurodytos (įskaičiuotos) pasiūlyme ar pirkimo sutartyje, prisiima Paslaugos teikėjas (šios sumos yra maksimali Sutarties vertė).

 7.4. Paslaugos įkainis, dėl minimaliosios mėnesinės algos pokyčio, peržiūrimas kas 6 mėnesius, skaičiuojant nuo Sutarties įsigaliojimo, vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“. Duomenys apie minimaliąją mėnesinę algą gaunami iš Statistikos departamento prie Lietuvos Respublikos Vyriausybės (toliau – Departamentas), kuris skelbia socialinius (bazinius) rodiklius (naudojama informacija iš rodiklių duomenų bazės, pasirinkus skiltis „Gyventojai ir socialinė statistika“, „Darbo užmokestis ir darbo sąnaudos“, „Socialiniai (baziniai) rodikliai“, „Minimalioji mėnesinė alga“). Kiekvienos peržiūros laikotarpio pradžios minimaliosios algos reikšmė yra paskutinės (ankstesnės) peržiūros laikotarpio pabaigos minimaliosios algos reikšmė.

 Paslaugos įkainis peržiūrimas (apskaičiuojamas) taip:

K = IPb / IPr,

Kur:

K – paslaugos įkainio pokyčio koeficientas;

IPr – minimaliosios algos reikšmė laikotarpio pradžioje (Sutarties pasirašymo metu);

IPb – minimaliosios algos reikšmė laikotarpio pabaigoje (peržiūros metu);

P1 = K x iš 7.1. papunktyje nurodyto paslaugos įkainio Eur be PVM;

P2 = K x iš 7.2. papunktyje nurodyto paslaugos įkainio Eur be PVM;

P - paslaugos įkainis po peržiūros.

 8. Už Paslaugas mokėtina suma apskaičiuojama einamojo mėnesio suteiktų Sutarties 1 punkte nurodytos programos individualių ir grupinių konsultacijų akademinių valandų skaičių padauginus iš Sutarties 7.1. ir 7.2. papunkčiuose nurodyto įkainio (grupinė konsultacija – 20,00 Eur be PVM; individuali konsultacija – 12,50 Eur be PVM).

9. Numatoma maksimali sutarties vertė – 9100,00 Eur su PVM. Pirkėjas Paslaugas pirks tik pagal faktinį Paslaugų poreikį. Pirkėjas neįsipareigoja išpirkti viso paslaugų kiekio, numatyto Techninėje sprecifikacijoje (Sutarties 1 priedas), ir/arba visos Sutarties vertės.

 10. Paslaugos teikėjas iki kiekvieno mėnesio 10 dienos pateikia Savivaldybės Socialinių paslaugų skyriui (toliau – Socialinių paslaugų skyrius) ataskaitą apie faktiškai suteiktas Paslaugas (Sutarties 2 priedas) (toliau – ataskaita) ir sąskaitą-faktūrą už faktiškai suteiktas paslaugas (toliau kartu – atsiskaitymo dokumentai). Paslaugos teikėjas atsiskaitymo dokumentus privalo pateikti naudojantis VĮ Registrų centro administruojama elektronine paslauga „E. sąskaita“. Elektroninės paslaugos „E. sąskaita“ svetainė pasiekiama adresu www.esaskaita.eu.

 11. Socialinių paslaugų skyrius, nustatęs Paslaugos teikėjo pateiktuose atsiskaitymo dokumentuose neteisingus duomenis, per 5 (penkias) darbo dienas nuo dokumentų pateikimo informuoja Paslaugos teikėją ir grąžina juos pataisyti. Paslaugos teikėjas per 2 (dvi) darbo dienas nuo grąžintų dokumentų gavimo dienos privalo pakartotinai pateikti Socialinių paslaugų skyriui pataisytus dokumentus.

12. Pirkėjas apmoka už faktiškai suteiktas Paslaugas pagal Paslaugos teikėjo pateiktus ir Socialinių paslaugų skyriaus suderintus atsiskaitymo dokumentus per 10 (dešimt) darbo dienų nuo tinkamų dokumentų gavimo dienos.

13. Visos paslaugos, kurias Paslaugos teikėjas suteiks savavališkai, nesilaikydamas Sutartyje, Lietuvos Respublikos teisės aktuose nustatytos tvarkos, t. y. nesuderinus su Pirkėju, Pirkėjui jų neįsigijus Lietuvos Respublikos viešųjų pirkimų įstatymo (toliau – Viešųjų pirkimo įstatymas) nustatyta tvarka, Paslaugos teikėjui už tokias paslaugas nebus apmokama.

**III SKYRIUS**

**ŠALIŲ PAREIGOS IR TEISĖS**

**14. Paslaugos teikėjas įsipareigoja:**

14.1. pradėti teikti Paslaugą kitą dieną nuo Sutarties pasirašymo dienos, kaip numatyta Sutarties 27 punkte;

14.2. teikti Paslaugą pagal Techninėje specifikacijoje (Sutarties 1 priedas) nurodytus reikalavimus;

14.3. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

14.4. užtikrinti tinkamą asmens duomenų apsaugą, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau - Reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą;

14.5. ne vėliau kaip iki Paslaugų teikimo pradžios, pasirašyti su Pirkėju Susitarimą dėl asmens duomenų tvarkymo (Sutarties 3 priedas), kuris yra neatskiriama Sutarties dalis;

14.6. užtikrinti, kad Sutarties galiojimo laikotarpiu Paslaugą teiktų darbuotojai, turintys Sutarties 1 priede nurodytus reikalavimus;

14.7. nedelsiant raštu informuoti Pirkėją apie bet kurias aplinkybes, trukdančias ar galinčias sutrukdyti tinkamai teikti Paslaugą.

14.8. bendradarbiauti su Savivaldybės atsakingais darbuotojais ir sudaryti sąlygas jiems, patikrinti, kaip vykdant Sutartį teikiama Paslauga, pateikti visus prašomus dokumentus ir duomenis, susijusius su Sutarties vykdymu, tikrinančių Savivaldybės darbuotojų nustatytais terminais, būdu ir forma.

**15. Pirkėjas įsipareigoja** mokėti sutartą fiksuotą įkainį už suteiktą Paslaugą pagal ataskaitoje pateiktus duomenis apie faktiškai suteiktas paslaugas.

**16. Paslaugos teikėjo teisės:**

16.1.gauti Sutarties dalyko apmokėjimą už kokybiškai ir laiku suteiktas Paslaugas;

16.2. raštu teikti Pirkėjui paklausimus, susijusius su Sutartimi;

16.3. Paslaugos teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

**17. Pirkėjo teisės**:

17.1. reikalauti, jog tinkamai, laiku ir kokybiškai būtų teikiama Paslauga, prižiūrėti Paslaugos teikimą bei teikti pasiūlymus / pastabas dėl jos teikimo, taip pat žodžiu ir raštu nurodyti Paslaugos teikėjui teikiamos Paslaugos trūkumus ir/ar neatitikimus; reikalauti, kad jie būtų pašalinti per protingą terminą;

17.2. Pirkėjas turi visas šios Sutarties bei Lietuvos Respublikos galiojančių teisės aktų nustatytas teises.

**IV SKYRIUS**

**ASMENS DUOMENŲ TVARKYMAS**

18. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Reglamento, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

19. Abi Šalys yra asmens duomenų valdytojos, kurios tvarko savo darbuotojų asmens duomenis teisėto intereso ir sudarytos darbo sutarties pagrindu. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys Sutarties vykdymo, teisėto intereso, siekiant pareikšti ar apsiginti nuo ieškinių ar kitų reikalavimų, taip pat siekiant įvykdyti Šaliai taikomuose teisės aktuose numatytas teisines prievoles, tikslais ir juos atitinkančiais teisiniais pagrindais.

20. Šalys įsipareigoja įgyvendinti tinkamas organizacines ir technines priemones, užtikrinančias tvarkomų asmens duomenų apsaugą. Šalys užtikrina gautų asmens duomenų apsaugą nuo neteisėtos prieigos prie jų, nuo neteisėto atskleidimo, sunaikinimo, pakeitimo nuo kitokio neteisėto asmens duomenų tvarkymo. Nurodytos priemonės turi užtikrinti iškilusią riziką atitinkantį saugumo lygį.

21. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

22. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.

23. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.

24. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.

25. Kiekviena Šalis įsipareigoja tinkamai informuoti savo darbuotojus ir kitus asmenis, kurie bus pasitelkti Sutarčiai su Šalimis vykdyti, apie jų asmens duomenų tvarkymą, vykdomą kitos Šalies Sutarties sudarymo ir vykdymo tikslias, pateikdama visą Reglamento 13 ar 14 straipsnyje nurodytą informaciją. Informuojančioji Šalis su anksčiau nurodyta informacija privalo supažindinti pasirašytinai arba el. paštu (jei pagal elektroninio pašto adresą įmanoma identifikuoti gavėją), išsaugoti su tuo susijusią informaciją ir, kitai Šaliai pareikalavus, ją nedelsiant pateikti.

26. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis. Šalis, nevykdanti ar netinkamai vykdanti šiame punkte numatytus įsipareigojimus, privalo atlyginti kitai Šaliai dėl to patirtus nuostolius, įskaitant, bet neapsiribojant valstybės institucijų paskirtas baudas ir / ar kitas pinigines sankcijas.

**V SKYRIUS**

**SUTARTIES GALIOJIMAS IR NUTRAUKIMAS**

 27. Sutartis įsigalioja nuo Sutarties pasirašymo dienos (Sutarties įsigaliojimo diena laikoma data, kai Sutartį pasirašo paskutinė Sutarties šalis, todėl šalys, pasirašydamos Sutartį, privalo nurodyti jos pasirašymo datą) ir galioja 12 mėnesių.

28. Šalys turi teisę vienašališkai nutraukti Sutartį prieš 30 (trisdešimt) darbo dienų, raštu įspėjus vieną iš Šalių, jei kita šalis nevykdo Sutartyje numatytų įsipareigojimų.

29. Sutartis gali būti nutraukiama Viešųjų pirkimų įstatymo 90 straipsnyje numatytais atvejais.

30. Sutartis gali būti nutraukta raštišku Šalių susitarimu.

31. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**VI SKYRIUS**

Konfidencialumo įsipareigojimai

32. Pirkėjas sudarytą Sutartį, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus Paslaugos teikėjo interesus arba turėtų neigiamą poveikį tiekėjų konkurencijai, skelbia viešai.

33. Konfidencialumo įsipareigojimai Sutarties Šalims nustatomi vadovaujantis Viešųjų pirkimų įstatymo 19 straipsniu.

**VII SKYRIUS**

**ŠALIŲ ATSAKOMYBĖ IR GINČŲ SPRENDIMO TVARKA**

34. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

35. Paslaugos teikėjas vienašališkai nutraukęs sutartį, nesant Pirkėjo kaltės, Pirkėjui sumoka 500 Eur (penki šimtai eurų) dydžio baudą.

36. Pirkėjas, pažeidęs Sutarties 12 punkte numatytą atsiskaitymo dokumentų apmokėjimo terminą, moka Paslaugos teikėjui 0,02 (dviejų šimtųjų) proc. dydžio delspinigius, skaičiuojamus nuo neapmokėtos sumos už kiekvieną pradelstą apmokėti dieną.

37. Atsakomybė dėl Pirkėjui atsiradusios žalos, kuri atsirado dėl Paslaugos teikėjo kaltės, atlyginama Lietuvos Respublikos įstatymų nustatyta tvarka. Paslaugos teikėjas, teikdamas Paslaugą, privalo elgtis kaip šios srities profesionalas ir imtis visų būtinų priemonių Paslaugai tinkamai suteikti.

38. Paslaugos teikėjas prisiima visą atsakomybę, susijusią su specialistų darbo sąlygų reguliavimu, bei užtikrina, kad nustatant darbo laiką bus atsižvelgta į Paslaugos specifiką.

39. Šalys atsako už netinkamą savo įsipareigojimų vykdymą Lietuvos Respublikos įstatymų nustatyta tvarka.

40. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas tarpusavio derybų keliu vadovaujantis Lietuvos Respublikos civiliniu kodeksu, Viešųjų pirkimų įstatymu, kitais teisės aktais.

41. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 20 (dvidešimt) darbo dienų, tai Šalys susitaria spręsti juos Lietuvos Respublikos teisės aktų nustatyta tvarka. Jei ginčas sprendžiamas teisme, teismingumas parenkamas pagal Pirkėjo buveinės adresą.

**VIII SKYRIUS**

**NENUGALIMOS JĖGOS (FORCE MAJEURE) APLINKYBĖS**

42. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai šaliai apie kliūtį bei jos poveikį įsipareigojimų vykdymui.

43. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bei Lietuvoje sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalis pažeidžia savo prievoles.

**IX SKYRIUS**

**PRANEŠIMAI**

44. Sutarties Šalys susirašinėja valstybine kalba. Visi pranešimai, informacija ar bet kokia kita medžiaga (toliau – pranešimai), perduodami vienos Šalies kitai pagal šią Sutartį, turi būti parengti raštu ir pasirašyti įgaliotų asmenų, išskyrus atvejus, kai pranešimai siunčiami elektroniniu paštu.

45. Pranešimai gali būti siunčiami paštu, per kurjerius, elektroniniu paštu arba kitu būdu, dėl kurio Šalys susitaria papildomai.

46. Pranešimai, siunčiami per kurjerius arba elektroniniu paštu, laikomi gauti nuo jų registravimo Paslaugos pirkėjo gautų dokumentų registravimo sistemoje dienos. Pranešimas išsiųstas registruotu paštu yra laikomas gautu po 5 (penkių) darbo dienų nuo registruoto laiško išsiuntimo dienos.

47. Kiekviena Šalis privalo ne vėliau kaip per 3 (tris) darbo dienas informuoti kitą Šalį apie savo buveinės, telefono ir elektroninio pašto adreso, duomenų apie sąskaitas banke ar kitus svarbius pasikeitimus. Neįvykdžius šio reikalavimo visi neinformuotos Šalies pranešimai, informacija ar bet kokia kita medžiaga, išsiųsta paskutiniu neinformuotai Šaliai žinomu adresu, fakso numeriu ar elektroninio pašto adresu, laikoma tinkamai įvykdytu pranešimu, o išlaidas dėl neteisingų mokėjimų pagal šią Sutartį neinformavus apie sąskaitos banke duomenų pasikeitimą privalo atlyginti laiku neinformavusi Šalis.

**X SKYRIUS**

**BAIGIAMOSIOS NUOSTATOS**

48. Sutartis sudaryta ir pasirašyta dviem vienodą teisinę galią turinčiais egzemplioriais, po vieną kiekvienai Šaliai.

49. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

50. Paslaugos teikėjas neturi teisės perleisti teisių ir pareigų pagal šią sutartį tretiesiems asmenims.

51. Pirkėjo paskirtas asmuo, atsakingas už Sutarties vykdymą – Socialinių paslaugų skyriaus vyr. specialistė Justina Skerstonė.

52. Prie Sutarties pridedami priedai, kurie yra neatsiejami šios Sutarties dalis:

52.1. 1 priedas – Dėl Smurtinio elgesio keitimo programos teikėjų Šiaulių miesto savivaldybės teritorijos gyventojams paslaugos pirkimo techninė specifikacija;

52.2. 2 priedas – Ataskaita apie faktiškai suteiktas smurtinio elgesio keitimo programos paslaugas Šiaulių miesto savivaldybės teritorijos gyventojams;

52.3. 3 priedas – Susitarimas dėl Asmens duomenų tvarkymo.

**XI SKYRIUS**

**ŠALIŲ ADRESAI IR REKVIZITAI**

|  |  |
| --- | --- |
| **PIRKĖJAS** | **PASLAUGOS TEIKĖJAS** |
| Šiaulių miesto savivaldybėVasario 16-osios g. 62, ŠiauliaiĮstaigos kodas 188771865Nr. LT517180000000069110AB Šiaulių bankasEl. p. socialines.paslaugos@siauliai.ltTel. (8 41) 386 484 A. V.\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Sutarties pasirašymo data) | VšĮ Žmogiškųjų išteklių stebėsenos ir plėtros biurasP. Višinskio g. 34, ŠiauliaiĮstaigos kodas 302554492Nr. LT817300010124625944Swedbank, ABEl. p. biuras@zispb.lt Tel. +370 698 45565 A. V.\_\_\_\_\_\_\_\_\_\_\_\_\_\_\_\_\_\_(parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Sutarties pasirašymo data) |
|  |  |

Sutarties kuratorė: Socialinių paslaugų skyriaus vyr. specialistė Justina Skerstonė (už Sutarties įsipareigojimų vykdymą), tel. +370 386 465, el. p. justina.skerstone@siauliai.lt